30.12.2006 EL Επίσημη  Εφημερίδα  της Ευρωπαϊκής  Ένωσης  L 400/243 
 ΑΠΟΦΑΣΗ  ΤΟΥ  ΣΥΜΒΟΥΛΙΟΥ  
της 19ης Δεκεμβρίου  2006 
σχετικά  με το ειδικό  πρόγραμμα  «Ιδέες » με το οποίο  τίθεται  σε εφαρμογή  το 7ο  
πρόγραμμα -πλαίσιο  δραστηριοτήτων  έρευνας , τεχνολογικής  ανάπτυξης  και επίδειξης  της 
Ευρωπαϊκής  Κοινότητας  (2007-2013) 
 
(Κείμενο  που παρουσιάζει  ενδιαφέρον  για τον ΕΟΧ ) 
(2006/972/ ΕΚ) 
 
ΤΟ ΣΥΜΒΟΥΛΙΟ  ΤΗΣ  ΕΥΡΩΠΑΪΚΗΣ  ΕΝΩΣΗΣ , 
Έχοντας  υπόψη : 
τη Συνθήκη  περί ιδρύσεως  της Ευρωπαϊκής  Κοινότητας  και ιδίως  το άρθρο  166, παράγραφος  4, 
την πρόταση  της Επιτροπής , 
τη γνώμη  του Ευρωπαϊκού  Κοινοβουλίου1, 
τη γνώμη  της Ευρωπαϊκής  Οικονομικής  και Κοινωνικής  Επιτροπής2, 
                                                 
1 Γνώμη  της 30ής Νοεμβρίου  2006 (δεν έχει ακόμη  δημοσιευθεί  στην  Επίσημη  Εφημερίδα )  
2 ΕΕ C 185, 8.8.2006, σ. 10. 
L 400/244 EL Επίσημη  Εφημερίδα  της Ευρωπαϊκής  Ένωσης  30.12.2006 
 Εκτιμώντας  τα εξής: 
(1) Σύμφωνα  με το άρθρο  166 παράγραφος  3 της Συνθήκης , η απόφαση  αριθ. 967/2006/ ΕΚ 
του Ευρωπαϊκού  Κοινοβουλίου  και του Συμβουλίου , της 20ής Δεκεμβρίου  2006, σχετικά  
με το έβδομο  πρόγραμμα  πλαίσιο  έρευνας , τεχνολογικής  ανάπτυξης  και επίδειξης  (2007-
2013) 1 (στο εξής ‘πρόγραμμα  πλαίσιο ’), θα εφαρμόζεται  μέσω  ειδικών  προγραμμάτων  τα 
οποία  θα καθορίζουν  λεπτομερώς  τους κανόνες  υλοποίησής  τους, θα προσδιορίζουν  τη 
διάρκειά  τους και θα προβλέπουν  τα μέσα  που κρίνονται  αναγκαία . 
(2) Το πρόγραμμα  πλαίσιο  είναι  δομημένο  σε τέσσερις  τύπους  δραστηριοτήτων : διακρατική  
συνεργασία  σε θεματικά  πεδία  με πολιτική  διάσταση  («Συνεργασία »), έρευνα  
καθοδηγούμενη  από τους ίδιους  τους ερευνητές  και με πρωτοβουλία  της ερευνητικής  
κοινότητας  («Ιδέες »), υποστήριξη  της κατάρτισης  και επαγγελματικής  εξέλιξης  ερευνητών  
(«Άνθρωποι »), και υποστήριξη  των ικανοτήτων  στον  χώρο  της έρευνας  («Ικανότητες »). Οι 
δραστηριότητες  της συνιστώσας  «Ιδέες » αναφορικά  με τις έμμεσες  δράσεις  θα πρέπει  να 
υλοποιηθούν  με το παρόν  ειδικό  πρόγραμμα . 
(3) Το παρόν  ειδικό  πρόγραμμα  θα πρέπει  να ακολουθήσει  μια προσέγγιση  με γνώμονα  τις 
ιδέες  και τις ανάγκες  των ερευνητών , και συγκεκριμένα  να υποστηρίξει  έργα  έρευνας  
αιχμής  επί ερευνητικών  αντικειμένων  της επιλογής  των ίδιων  των ερευνητών . Η 
υλοποίησή  του θα πρέπει  να χαρακτηρίζεται  από ευελιξία , ευκολία  συμμετοχής  και 
ουσιαστικό  άνοιγμα  προς  όλους  τους εμπλεκόμενους  συντελεστές , και να λαμβάνει  υπόψη  
τις σχετικές  επιστημονικές  πρακτικές . 
                                                 
1 ΕΕ L 391 της 30.12.2006, σ. 19. 
30.12.2006 EL Επίσημη  Εφημερίδα  της Ευρωπαϊκής  Ένωσης  L 400/245 
 (4) Η αξιολόγηση  των προτάσεων  έρευνας  αιχμής  θα πρέπει  να έχει ως αποκλειστικό  κριτήριο  
την αριστεία , όπως  αυτή  κρίνεται  κατά  την εξέταση  από ομοτίμους , να δίνει  έμφαση  σε 
έργα  διεπιστημονικής  και πολυτομεακής , υψηλού  κινδύνου  και πρωτοποριακής  έρευνας  
και να λαμβάνει  υπόψη  τις νέες και τις νέας γενιάς  ερευνητικές  ομάδες  και ερευνητές  όπως  
και τις ήδη καθιερωμένες  στον  χώρο  τους ερευνητικές  ομάδες . 
(5) Το παρόν  ειδικό  πρόγραμμα  θα πρέπει  να υλοποιηθεί  σύμφωνα  με τις αρχές  της 
επιστημονικής  αριστείας , της αυτονομίας , της αποτελεσματικότητας , της διαφάνειας , και 
της λογοδοσίας , μέσω  ενός Ευρωπαϊκού  Συμβουλίου  Έρευνας  (ΕΣΕ) το οποίο  θα 
αποτελείται  από ένα ανεξάρτητο  επιστημονικό  συμβούλιο  που θα απαρτίζεται  από 
επιστήμονες , μηχανικούς  και ακαδημαϊκούς  υψίστου  κύρους , θα αντιπροσωπεύει  την 
ευρωπαϊκή  ερευνητική  κοινότητα  σε όλη της την έκταση  και βάθος  και θα επικουρείται  
από μια ευκίνητη  εκτελεστική  δομή  με κόστος  λογικό  σε σχέση  με τα αποτελέσματα , η 
οποία  θα συσταθεί  ως εκτελεστικός  οργανισμός  σύμφωνα  με τον κανονισμό  (ΕΚ) αριθ. 
58/2003 του Συμβουλίου , της 19ης Δεκεμβρίου  2002, περί θεσπίσεως  του καταστατικού  
των εκτελεστικών  οργανισμών  που είναι  επιφορτισμένοι  με ορισμένα  καθήκοντα  σχετικά  
με τη διαχείριση  κοινοτικών  προγραμμάτων .1 
(6) Η Επιτροπή  θα πρέπει  να φέρει  την ευθύνη  της υλοποίησης  του παρόντος  ειδικού  
προγράμματος  και να εγγυάται  την αυτονομία  και την ακεραιότητα  του Ευρωπαϊκού  
Συμβουλίου  Έρευνας , καθώς  και τη λειτουργική  του αποτελεσματικότητα . 
                                                 
1 ΕΕ L 11, 16.1.2003, σ. 1. 
L 400/246 EL Επίσημη  Εφημερίδα  της Ευρωπαϊκής  Ένωσης  30.12.2006 
 (7) Για να εγγυηθεί  την αυτονομία  του ΕΣΕ, η Επιτροπή  θα πρέπει  να διασφαλίσει  ότι οι 
θέσεις  που διατυπώνει  το επιστημονικό  συμβούλιο  επί των επιστημονικών  κατευθύνσεων  
και πτυχών  της υλοποίησης  του προγράμματος  γίνονται  σεβαστές  και ότι η ειδική  
εκτελεστική  δομή  εξυπηρετεί  απόλυτα , αποτελεσματικά  και με την απαιτούμενη  ευελιξία  
τους στόχους  και τις απαιτήσεις  του παρόντος  ειδικού  προγράμματος . 
(8) Για να εγγυηθεί  την ακεραιότητα  του ΕΣΕ, η Επιτροπή  θα πρέπει  να διασφαλίσει  την 
υλοποίηση  του παρόντος  ειδικού  προγράμματος  κατά  τρόπο  σύμφωνο  με τους 
καθορισμένους  στόχους . 
(9) Στο παρόν  πρόγραμμα  πρέπει  να εφαρμόζονται  οι κανόνες  συμμετοχής  επιχειρήσεων , 
ερευνητικών  κέντρων  και πανεπιστημίων  και οι κανόνες  διάδοσης  των αποτελεσμάτων  της 
έρευνας , που έχουν  καθορισθεί  για την εφαρμογή  του προγράμματος  πλαισίου  
(καλούμενοι  εφεξής  «κανόνες  συμμετοχής  και διάδοσης »). 
(10) Το πρόγραμμα  πλαίσιο  θα πρέπει  να συμπληρώνει  τις δραστηριότητες  που αναπτύσσουν  
τα κράτη  μέλη , καθώς  και τις άλλες  κοινοτικές  δράσεις  που εντάσσονται  στη συνολική  
στρατηγική  προσπάθεια  υλοποίησης  των στόχων  της Λισσαβόνας , και ιδίως  εκείνες  που 
αφορούν  τα διαρθρωτικά  ταμεία , τη γεωργία , την εκπαίδευση , την κατάρτιση , την 
πολιτιστική  διάσταση , την ανταγωνιστικότητα  και την καινοτομία , τη βιομηχανία , την 
υγεία , την προστασία  των καταναλωτών , την απασχόληση , την ενέργεια , τις μεταφορές  και 
το περιβάλλον . 
(11) Η υλοποίηση  του προγράμματος  πλαισίου  μπορεί  να συνεπιφέρει  συμπληρωματικά  
προγράμματα  που θα προβλέπουν  συμμετοχή  ορισμένων  μόνο  κρατών  μελών , συμμετοχή  
της Κοινότητας  σε προγράμματα  υλοποιούμενα  από περισσότερα  του ενός κράτη  μέλη , ή 
τη σύσταση  κοινών  επιχειρήσεων  ή άλλες  διευθετήσεις  κατά  την έννοια  των άρθρων  168, 
169 και 171 της Συνθήκης . 
30.12.2006 EL Επίσημη  Εφημερίδα  της Ευρωπαϊκής  Ένωσης  L 400/247 
 (12) Όπως  προβλέπεται  στο άρθρο  170 της συνθήκης , η Κοινότητα  έχει συνομολογήσει  σειρά  
διεθνών  συμφωνιών  στον  τομέα  της έρευνας  και είναι  σκόπιμο  να καταβάλει  προσπάθειες  
για την ενίσχυση  της διεθνούς  ερευνητικής  συνεργασίας  ώστε  να βελτιώσει  τη θέση  της 
στην  παγκόσμια  ερευνητική  κοινότητα . Κατά  συνέπεια , το παρόν  ειδικό  πρόγραμμα  θα 
πρέπει  να είναι  ανοικτό  στη συμμετοχή  των χωρών  που έχουν  συνάψει  ανάλογες  
συμφωνίες  και να είναι  επίσης  ανοικτό , στο επίπεδο  των έργων  και βάσει  της αρχής  του 
αμοιβαίου  οφέλους , στη συμμετοχή  φορέων  από τρίτες  χώρες  και διεθνών  οργανισμών  
επιστημονικής  συνεργασίας . 
(13) Κατά  τη διεξαγωγή  των ερευνητικών  δραστηριοτήτων  που θα αναληφθούν  βάσει  του 
παρόντος  προγράμματος , θα πρέπει  να τηρούνται  οι θεμελιώδεις  αρχές  ηθικής  
δεοντολογίας , συμπεριλαμβανομένων  εκείνων  που διατυπώνονται  στον  Χάρτη  
Θεμελιωδών  Δικαιωμάτων  της Ευρωπαϊκής  Ένωσης . 
(14) Είναι  απαραίτητο  να διασφαλιστούν  η χρηστή  οικονομική  διαχείριση  του προγράμματος  
πλαισίου , η κατά  το δυνατόν  αποτελεσματικότερη  και απλούστερη  για τους συμμετέχοντες  
εφαρμογή  του, με παράλληλη  εξασφάλιση  της ασφάλειας  δικαίου  και της 
προσβασιμότητας  του προγράμματος  σε όλους  τους συμμετέχοντες , σύμφωνα  με τις 
διατάξεις  του κανονισμού  (ΕΚ, Ευρατόμ ) αριθ. 1605/2002 του Συμβουλίου , της 25ης 
Ιουνίου  2002, για τη θέσπιση  του δημοσιονομικού  κανονισμού  που εφαρμόζεται  στον  
γενικό  προϋπολογισμό  των Ευρωπαϊκών  Κοινοτήτων1, του κανονισμού  (ΕΚ, Ευρατόμ ) 
2342/2002 της Επιτροπής , της 23ης Δεκεμβρίου  2002, για τη θέσπιση  των κανόνων  
εφαρμογής  του δημοσιονομικού  κανονισμού , καθώς  και των τυχόν  μεταγενέστερων  
τροποποιητικών  τους πράξεων2. 
                                                 
1 ΕΕ L 248, 16.9.2002, σ. 1. 
2 ΕΕ L 357, 31.12.2002, σ. 1. Κανονισμός  όπως  τροποποιήθηκε  με τον κανονισμό  (ΕΚ, 
Ευρατόμ ) αριθ. 1261/2005 της Επιτροπής  (ΕΕ L 201, 2.8.2005, σ. 3). 
L 400/248 EL Επίσημη  Εφημερίδα  της Ευρωπαϊκής  Ένωσης  30.12.2006 
 (15) Θα πρέπει  να ληφθούν  κατάλληλα  μέτρα  - ανάλογα  προς  τα οικονομικά  συμφέροντα  των 
Ευρωπαϊκών  Κοινοτήτων  - για την παρακολούθηση  τόσο  της αποτελεσματικότητας  των 
χορηγούμενων  οικονομικών  ενισχύσεων  όσο και της αποτελεσματικότητας  της χρήσης  
των κονδυλίων  αυτών  προκειμένου  να προλαμβάνονται  οι παρατυπίες  και οι περιπτώσεις  
απάτης  και να κινούνται  οι αναγκαίες  διαδικασίες  για την ανάκτηση  απωλεσθέντων , 
αχρεωστήτως  καταβληθέντων  ή κακώς  χρησιμοποιηθέντων  κονδυλίων , σύμφωνα  με τον 
κανονισμό  (ΕΚ, Ευρατόμ ) αριθ. 2988/95 του Συμβουλίου , της 18ης Δεκεμβρίου  1995, 
σχετικά  με την προστασία  των οικονομικών  συμφερόντων  των Ευρωπαϊκών  Κοινοτήτων1, 
τον κανονισμό  (Ευρατόμ , EK) αριθ. 2185/96 του Συμβουλίου , της 11ης Νοεμβρίου  1996, 
σχετικά  με τους ελέγχους  και εξακριβώσεις  που διεξάγει  επιτοπίως  η Επιτροπή  με σκοπό  
την προστασία  των οικονομικών  συμφερόντων  των Ευρωπαϊκών  Κοινοτήτων  από απάτες  
και λοιπές  παρατυπίες2 και τον κανονισμό  (ΕΚ) αριθ. 1073/1999 του Ευρωπαϊκού  
Κοινοβουλίου  και του Συμβουλίου  σχετικά  με τις έρευνες  που πραγματοποιούνται  από την 
Ευρωπαϊκή  Υπηρεσία  Καταπολέμησης  της Απάτης  (OLAF)3. 
(16) Τα μέτρα  που απαιτούνται  για την εφαρμογή  της παρούσας  απόφασης  είναι  κατά  βάση  
διαχειριστικά  μέτρα  και, ως εκ τούτου , θα πρέπει  να εγκριθούν  με τη διαδικασία  
συμβουλευτικής  ή διαχειριστικής  επιτροπής  που ορίζεται  στα άρθρα  3 και 4 της απόφασης  
1999/468/ ΕΚ του Συμβουλίου , της 28ης Ιουνίου  1999, για τον καθορισμό  των όρων  
άσκησης  των εκτελεστικών  αρμοδιοτήτων  που ανατίθενται  στην  Επιτροπή4. Από την άλλη  
πλευρά , η έρευνα  σχετικά  με τη χρήση  ανθρώπινων  εμβρύων  και ανθρώπινων  εμβρυϊκών  
βλαστοκυττάρων  εγείρει  συγκεκριμένα  θέματα  δεοντολογίας , όπως  περιγράφεται  στο 
άρθρο  3 της παρούσας  απόφασης . Συνεπώς , τα μέτρα  για τη χρηματοδότηση  σχεδίων  
αυτού  του είδους  θα πρέπει  να αποφασίζονται  με τη διαδικασία  της ρυθμιστικής  
Επιτροπής  που ορίζεται  στο άρθρο  5 της απόφασης  1999/468/ ΕΚ. 
                                                 
1 ΕΕ L 312, 23.12.1995, σ. 1. 
2 ΕΕ L 292, 15.11.1996, σ. 2. 
3 ΕΕ L 136, 31.5.1999, σ. 1. 
4 ΕΕ L 184, 17.7.1999, σ. 23. Απόφαση  όπως  τροποποιήθηκε  με την απόφαση  2006/512/ ΕΚ 
(ΕΕ L 200, 22.7.2006, σ. 11). 
30.12.2006 EL Επίσημη  Εφημερίδα  της Ευρωπαϊκής  Ένωσης  L 400/249 
 (17) Θα διασφαλισθεί  η συνεχής  επανεξέταση  και αξιολόγηση  της εφαρμογής  και διαχείρισης  
της δραστηριότητας  στο πλαίσιο  του παρόντος  ειδικού  προγράμματος , με σκοπό  την 
αξιολόγηση  των αποτελεσμάτων  της και την αναπροσαρμογή  και βελτίωση  των 
διαδικασιών , βάσει  της κτηθείσας  πείρας . Όσον  αφορά  τις δομές  και τους μηχανισμούς  
του ΕΣΕ, η ενδιάμεση  επανεξέταση  του έβδομου  προγράμματος -πλαισίου , βασιζόμενη  σε 
ανεξάρτητη  επανεξέταση  με γνώμονα  κριτήρια  επιστημονικής  αριστείας , αυτονομίας , 
αποτελεσματικότητας  και διαφάνειας  και με την ενεργό  συμμετοχή  του επιστημονικού  
συμβουλίου , ενδέχεται  να καταδείξει  την ανάγκη  για περαιτέρω  βελτιώσεις  που θα 
απαιτούν  κατάλληλες  τροποποιήσεις . 
(18) Για το ειδικό  πρόγραμμα  «Ιδέες » θα πρέπει  να προβλέπεται  ξεχωριστή  γραμμή  του 
προϋπολογισμού  στον  γενικό  προϋπολογισμό  των Ευρωπαϊκών  Κοινοτήτων . 
(19) Το παρόν  ειδικό  πρόγραμμα  αναγνωρίζεται  ως μέσο  γενικής  προτεραιότητας  για την 
επίτευξη  των στόχων  της αριστείας , της απλοποιημένης  διαχείρισης  και της ευρωπαϊκής  
προστιθεμένης  αξίας  που προσδίδει  η κοινοτική  έρευνα  αιχμής  στις προσπάθειες  που 
καταβάλλονται  ήδη σε εθνικό  επίπεδο . 
(20) Ανταποκρίνεται  στις συστάσεις  της έκθεσης  της ομάδας  ERCEG1 που συνεστάθη  από το 
Ευρωπαϊκό  Συμβούλιο  της Κοπεγχάγης  (το Νοέμβριο  του 2002), συστάσεις  οι οποίες  
επιβεβαιώθηκαν  από τα επακόλουθα  Συμβούλια  (Νοέμβριος  2003, 11 Μαρτίου  2004, 25-
26 Μαρτίου  2004, 26 N οεμβρίου  2004) και εγκρίθηκαν  από το Ευρωπαϊκό  Κοινοβούλιο2. 
Το παρόν  ειδικό  πρόγραμμα  ευθυγραμμίζεται  με τη στρατηγική  της Λισσαβόνας  και με 
τον στόχο  που έθεσε  το Ευρωπαϊκό  Συμβούλιο  της Βαρκελώνης  για αύξηση  των 
ευρωπαϊκών  επενδύσεων  στην  έρευνα  στο 3% του ΑΕΠ  της ΕΕ. 
                                                 
1 ERCEG - European Research Council Expert Group. Η ERCEG συστάθηκε  με 
πρωτοβουλία  του δανού  υπουργού  επιστήμης , τεχνολογίας  και καινοτομίας , κατά  τη 
διάρκεια  της δανικής  Προεδρίας  της ΕΕ. Δεκέμβριος  2003. 
2 Έκθεση  σχετικά  με την επιστήμη  και την τεχνολογία  – Κατευθυντήριες  γραμμές  της 
πολιτικής  της Ένωσης  υπέρ  της έρευνας , A6-0046/2005, 28.2.2005. 
L 400/250 EL Επίσημη  Εφημερίδα  της Ευρωπαϊκής  Ένωσης  30.12.2006 
 (21) Κατά  την υλοποίηση  αυτού  του ειδικού  προγράμματος , θα πρέπει  να δοθεί  η δέουσα  
προσοχή  στη διάσταση  «ισότητα  των φύλων », καθώς  επίσης , μεταξύ  άλλων , στις 
συνθήκες  εργασίας , τη διαφάνεια  στις προσλήψεις  και την επαγγελματική  εξέλιξη  
ερευνητών  που προσλαμβάνονται  για έργα  και προγράμματα  χρηματοδοτούμενα  στο 
πλαίσιο  δράσεων  του προγράμματος , προσλήψεις  για τις οποίες  προβλέπεται  σχετικό  
πλαίσιο  αναφοράς  στη σύσταση  της Επιτροπής  της 11ης Μαρτίου  2005 σχετικά  με τον 
Ευρωπαϊκό  Χάρτη  του Ερευνητή  και έναν κώδικα  δεοντολογίας  για την πρόσληψη  
ερευνητών , με σεβασμό  πάντοτε  του εθελούσιου  χαρακτήρα  τους. 
ΕΞΕΔΩΣΕ  ΤΗΝ  ΠΑΡΟΥΣΑ  ΑΠΟΦΑΣΗ : 
Άρθρο  1 
1. Θεσπίζεται , για την περίοδο  από 1ης Ιανουαρίου  2007 έως 31ης Δεκεμβρίου  2013, το 
ειδικό  πρόγραμμα  κοινοτικών  δραστηριοτήτων  στον  τομέα  της έρευνας  αιχμής , με τίτλο  
«Ιδέες », εφεξής  καλούμενο  «ειδικό  πρόγραμμα ». 
2. Το ειδικό  πρόγραμμα  υποστηρίζει  τις δραστηριότητες  έρευνας  που αναλαμβάνονται  
κατ’ έμπνευση  και πρωτοβουλία  ερευνητών  και διεξάγονται  από μεμονωμένες  εθνικές  ή 
διεθνικές  ομάδες , ανταγωνιζόμενες  μεταξύ  τους σε ευρωπαϊκό  επίπεδο , σε οποιοδήποτε  
επιστημονικό  και τεχνολογικό  πεδίο . Οι λεπτομερείς  στόχοι  και οι γενικές  γραμμές  των 
δραστηριοτήτων  αυτών  εκτίθενται  στο παράρτημα  I. 
30.12.2006 EL Επίσημη  Εφημερίδα  της Ευρωπαϊκής  Ένωσης  L 400/251 
 Άρθρο  2 
Σύμφωνα  με το Παράρτημα  ΙΙ του προγράμματος  πλαισίου , το ποσό  που κρίνεται  απαραίτητο  για 
την εκτέλεση  του ειδικού  προγράμματος  ανέρχεται  σε 7 510 εκατομμύρια  EUR, εκ των οποίων  
ποσοστό  που δεν υπερβαίνει  το 5% προορίζεται  για τις διοικητικές  δαπάνες  της Επιτροπής1. 
Άρθρο  3 
1. Όλες  οι ερευνητικές  δραστηριότητες  που αναλαμβάνονται  βάσει  του ειδικού  
προγράμματος  πρέπει  να διεξάγονται  σύμφωνα  με τις θεμελιώδεις  αρχές  ηθικής  
δεοντολογίας . 
2. Στο πλαίσιο  του παρόντος  προγράμματος  δεν χρηματοδοτούνται  ερευνητικές  
δραστηριότητες  στα παρακάτω  ερευνητικά  αντικείμενα : 
– ερευνητικές  δραστηριότητες  που αποβλέπουν  στην  κλωνοποίηση  του ανθρώπου  για 
αναπαραγωγικούς  σκοπούς , 
– ερευνητικές  δραστηριότητες  με στόχο  την τροποποίηση  της γενετικής  κληρονομιάς  
των ανθρωπίνων  όντων , οι οποίες  ενδέχεται  να καταστήσουν  κληρονομικές  τις 
τροποποιήσεις  αυτές2, 
– ερευνητικές  δραστηριότητες  που αποβλέπουν  στη δημιουργία  ανθρώπινων  εμβρύων  
αποκλειστικά  και μόνο  για ερευνητικούς  σκοπούς  ή για σκοπούς  εξασφάλισης  
βλαστοκυττάρων , μεταξύ  άλλων  μέσω  μεταφοράς  πυρήνων  σωματικών  κυττάρων . 
                                                 
1 Συμπεριλαμβανομένων  των διοικητικών  δαπανών  του Ευρωπαϊκού  Συμβουλίου  Έρευνας . 
2 Η έρευνα  με αντικείμενο  τη θεραπεία  του καρκίνου  των γονάδων  μπορεί  να 
χρηματοδοτηθεί . 
L 400/252 EL Επίσημη  Εφημερίδα  της Ευρωπαϊκής  Ένωσης  30.12.2006 
 3. Η έρευνα  σε ανθρώπινα  βλαστοκύτταρα , τόσο  ενηλίκων  όσο και εμβρύων , μπορεί  να 
χρηματοδοτείται , ανάλογα  τόσο  με το περιεχόμενο  της επιστημονικής  πρότασης  όσο και 
με το νομικό  πλαίσιο  του ή των ενδιαφερόμενων  κρατών  μελών . 
Οι αιτήσεις  για τη χρηματοδότηση  έρευνας  σε ανθρώπινα  εμβρυϊκά  βλαστοκύτταρα  
περιλαμβάνουν , ανάλογα  με την περίπτωση , λεπτομέρειες  όσον  αφορά  τις άδειες  και τα 
μέτρα  ελέγχου  που θα λάβουν  οι αρμόδιες  αρχές  των κρατών  μελών  καθώς  και 
λεπτομέρειες  των απαιτούμενων  δεοντολογικών  εγκρίσεων . 
Όσον  αφορά  την παραγωγή  ανθρώπινων  εμβρυϊκών  βλαστικών  κυττάρων , τα ιδρύματα , οι 
οργανώσεις  και οι ερευνητές  υπόκεινται  σε αυστηρούς  όρους  χορήγησης  άδειας  σύμφωνα  
με το νομικό  πλαίσιο  του ή των ενδιαφερόμενων  κρατών  μελών . 
4. Τα πεδία  έρευνας  που εκτίθενται  στην  παράγραφο  2 επανεξετάζονται  κατά  τη δεύτερη  
φάση  του παρόντος  προγράμματος  (2010 - 2013) ανάλογα  με την πρόοδο  της επιστήμης . 
Άρθρο  4 
1. Η Επιτροπή  έχει την ευθύνη  της εφαρμογής  του ειδικού  προγράμματος . 
2. Η Επιτροπή  συστήνει  Ευρωπαϊκό  Συμβούλιο  Έρευνας  (ΕΣΕ), το οποίο  είναι  το κύριο  
όργανο  εφαρμογής  του ειδικού  προγράμματος . 
30.12.2006 EL Επίσημη  Εφημερίδα  της Ευρωπαϊκής  Ένωσης  L 400/253 
 3. Το Ευρωπαϊκό  Συμβούλιο  Έρευνας  αποτελείται  από ανεξάρτητο  επιστημονικό  συμβούλιο , 
επικουρούμενο  από ειδική  εκτελεστική  δομή , όπως  περιγράφεται  στο παράρτημα  I. 
Λειτουργεί  σύμφωνα  με τις αρχές  της επιστημονικής  αριστείας , της αυτονομίας , της 
αποτελεσματικότητας , της διαφάνειας  και της λογοδοσίας . 
4. Η Επιτροπή  είναι  εγγυητής  της αυτονομίας  και της ακεραιότητας  του Ευρωπαϊκού  
Συμβουλίου  Έρευνας  και διασφαλίζει  την ορθή  εκτέλεση  των καθηκόντων  που του 
ανατίθενται  και υποβάλλει  στο Ευρωπαϊκό  Κοινοβούλιο  και στο Συμβούλιο  ετήσια  έκθεση  
για τις δραστηριότητες  του ΕΣΕ και την υλοποίηση  των στόχων  του ειδικού  
προγράμματος . 
Άρθρο  5 
1. Το επιστημονικό  συμβούλιο  απαρτίζεται  από επιστήμονες , μηχανικούς  και ακαδημαϊκούς  
υψίστου  κύρους  και κατάλληλης  εξειδίκευσης  που καλύπτουν  ευρύ  φάσμα  ερευνητικών  
πεδίων , οι οποίοι  ενεργούν  υπό την προσωπική  τους ιδιότητα , ανεξάρτητα  από ξένα 
συμφέροντα . 
Η Επιτροπή  διορίζει  τα μέλη  του επιστημονικού  συμβουλίου  με ανεξάρτητη  και διαφανή  
διαδικασία  επιλογής  που θα συμφωνηθεί  από κοινού  με το επιστημονικό  συμβούλιο  και η 
οποία  θα περιλαμβάνει  διαβουλεύσεις  με την επιστημονική  κοινότητα  και έκθεση  προς  το 
Ευρωπαϊκό  Κοινοβούλιο  και το Συμβούλιο1. 
Η θητεία  τους περιορίζεται  σε 4 έτη, με δυνατότητα  άπαξ  ανανέωσης  με εκ περιτροπής  
σύστημα  που θα εξασφαλίζει  τη συνέχεια  του έργου  του επιστημονικού  συμβουλίου . 
                                                 
1 Το επιστημονικό  συμβούλιο  δεν συμμετέχει  στη διαδικασία  επιλογής  των ιδρυτικών  του 
μελών . 
L 400/254 EL Επίσημη  Εφημερίδα  της Ευρωπαϊκής  Ένωσης  30.12.2006 
 2. Το επιστημονικό  συμβούλιο  ενεργεί  σύμφωνα  με την εντολή  που καθορίζεται  στο 
παράρτημα  I. 
3. Το επιστημονικό  συμβούλιο : 
α) καθορίζει  τη συνολική  στρατηγική  του ΕΣΕ, 
β) καταρτίζει  το πρόγραμμα  εργασίας  για την υλοποίηση  του ειδικού  προγράμματος , το 
οποίο  εγκρίνεται  σύμφωνα  με τις διατάξεις  του άρθρου  6 παράγραφος  1· 
γ) καθορίζει  τις μεθόδους  και τις διαδικασίες  εξέτασης  από ομότιμους  κριτές  και 
αξιολόγησης  των προτάσεων , βάσει  των οποίων  επιλέγονται  οι προτάσεις  προς  
χρηματοδότηση · 
δ) διατυπώνει  θέση  επί κάθε  ζητήματος  το οποίο , από επιστημονική  άποψη , δύναται  να 
ενισχύσει  τα επιτεύγματα  και τον αντίκτυπο  του ειδικού  προγράμματος  και να 
βελτιώσει  την ποιότητα  των εκτελούμενων  ερευνητικών  εργασιών . 
ε) εγκρίνει  κώδικα  δεοντολογίας  με σκοπό , μεταξύ  άλλων , την αποτροπή  συγκρούσεων  
συμφερόντων . 
4. Το επιστημονικό  συμβούλιο  ενεργεί  με αποκλειστικό  γνώμονα  την επίτευξη  των 
επιστημονικών , τεχνολογικών  και ακαδημαϊκών  στόχων  του ειδικού  προγράμματος , 
σύμφωνα  με τις αρχές  που ορίζονται  στο άρθρο  4 παράγραφος  3. 
30.12.2006 EL Επίσημη  Εφημερίδα  της Ευρωπαϊκής  Ένωσης  L 400/255 
 Άρθρο  6 
1. Η Επιτροπή  εγκρίνει  το πρόγραμμα  εργασίας  για την υλοποίηση  του ειδικού  
προγράμματος , όπου  προσδιορίζονται  λεπτομερέστερα  οι στόχοι  και οι επιστημονικές  και 
τεχνολογικές  προτεραιότητες  που διατυπώνονται  στο παράρτημα  Ι, τα σχετικά  
χρηματοδοτικά  μέσα , καθώς  και το χρονοδιάγραμμα  εκτέλεσής  του. 
2. Το πρόγραμμα  εργασίας  συνεκτιμά  τη σύγχρονη  κατάσταση  και την προβλεπόμενη  
εξέλιξη  της επιστήμης  και της τεχνολογίας  στην  Ευρώπη , και ενημερώνεται  κατά  
περίπτωση . Το πρόγραμμα  εργασίας  καθίσταται  επίκαιρο  εάν και στο βαθμό  που αυτό  
κριθεί  σκόπιμο . 
3. Το πρόγραμμα  εργασίας  προσδιορίζει  τα κριτήρια  που ισχύουν  για την αξιολόγηση  των 
προτάσεων  που υποβάλλονται  βάσει  των μηχανισμών  χρηματοδότησης , και για την 
επιλογή  των έργων . Για τα μεμονωμένα  έργα , αποκλειστικό  κριτήριο  είναι  η αριστεία . Για 
τις δράσεις  συντονισμού  και στήριξης , δύναται  να εφαρμόζονται  κριτήρια  συνδεόμενα  με 
τα έργα . 
4. Το πρόγραμμα  εργασίας  μπορεί  να προσδιορίζει : 
(α) οργανώσεις  που εισπράττουν  συνδρομές  με τη μορφή  τέλους  εγγραφής  μέλους , 
(β) δράσεις  στήριξης  για δραστηριότητες  συγκεκριμένων  νομικών  οντοτήτων . 
L 400/256 EL Επίσημη  Εφημερίδα  της Ευρωπαϊκής  Ένωσης  30.12.2006 
 5. Η Επιτροπή  μεριμνά  ώστε  η υλοποίηση  του ειδικού  προγράμματος  να ευθυγραμμίζεται  με 
τις αρχές  που εκτίθενται  στο άρθρο  4 παρ. 3 καθώς  και τη συνολική  στρατηγική  που 
περιγράφεται  στο άρθρο  5 παρ. 3 στοιχείο  α) και το πρόγραμμα  εργασίας  που αναφέρεται  
στο άρθρο  5 παρ. 3 στοιχείο  β) και με τις μεθόδους  και τις θέσεις  που διατυπώνει  το 
επιστημονικό  συμβούλιο  βάσει  των διατάξεων  του άρθρου  5 παρ. 3 στοιχεία  γ) και δ). Η 
Επιτροπή  μεριμνά  ώστε  η ειδική  εκτελεστική  δομή  να εξυπηρετεί  απόλυτα , 
αποτελεσματικά  και με την απαιτούμενη  ευελιξία  μόνο  τους στόχους  και τις απαιτήσεις  
του παρόντος  ειδικού  προγράμματος . 
6. Σε ό,τι αφορά  τα καθήκοντα  που ορίζονται  στο άρθρο  5 παράγραφος  3, η Επιτροπή  δεν 
ακολουθεί  τις θέσεις  του επιστημονικού  συμβουλίου  μόνο  σε περίπτωση  που κρίνει  ότι δεν 
έχουν  τηρηθεί  οι διατάξεις  του παρόντος  ειδικού  προγράμματος . Στην  περίπτωση  αυτή , η 
Επιτροπή  δύναται  να λάβει  μέτρα  ώστε  να διατηρήσει  τη συνέχεια  της υλοποίησης  του 
ειδικού  προγράμματος  και της επιδίωξης  των στόχων  του, αιτιολογώντας  δεόντως  τα 
υπόψη  μέτρα . 
7. Για την έγκριση  του προγράμματος  εργασίας  που αναφέρεται  στο άρθρο  6 παράγραφος  1, 
εφαρμόζεται  η συμβουλευτική  διαδικασία  του άρθρου  8 παράγραφος  2. 
8. Σε περίπτωση  ουσιαστικής  απόκλισης , κατά  το άρθρο  6 παράγραφος  6, από τη θέση  που 
έχει διατυπώσει  το επιστημονικό  συμβούλιο , για την έγκριση  του προγράμματος  εργασίας  
εφαρμόζεται  η διαδικασία  διαχείρισης  που αναφέρεται  στο άρθρο  8 παράγραφος  3. 
9. Για την έγκριση  δράσεων  Ε&ΤΑ που συνεπάγονται  τη χρήση  ανθρώπινων  εμβρύων  και 
ανθρώπινων  εμβρυϊκών  βλαστοκυττάρων , εφαρμόζεται  η ρυθμιστική  διαδικασία  που 
αναφέρεται  στο άρθρο  8 παράγραφος  4. 
30.12.2006 EL Επίσημη  Εφημερίδα  της Ευρωπαϊκής  Ένωσης  L 400/257 
 Άρθρο  7 
1. Στο παρόν  ειδικό  πρόγραμμα  εφαρμόζονται  οι κανόνες  συμμετοχής  και διάδοσης . 
2. Το ειδικό  πρόγραμμα  υλοποιείται  μέσω  των μηχανισμών  χρηματοδότησης  που ορίζονται  
στο παράρτημα  ΙΙΙ του προγράμματος  πλαισίου . 
Άρθρο  8 
1. Η Επιτροπή  επικουρείται  από επιτροπή . 
2. Όταν  γίνεται  αναφορά  στην  παρούσα  παράγραφο , εφαρμόζονται  τα άρθρα  3 και 7 της 
απόφασης  1999/468/ ΕΚ. 
3. Όταν  γίνεται  αναφορά  στην  παρούσα  παράγραφο , εφαρμόζονται  τα άρθρα  4 και 7 της 
απόφασης  1999/468/ ΕΚ. 
 Η προθεσμία  που προβλέπεται  στο άρθρο  4, παράγραφος  3, της απόφασης  1999/468/ ΕΚ 
ορίζεται  δίμηνη . 
4. Όταν  γίνεται  αναφορά  στην  παρούσα  παράγραφο , εφαρμόζονται  τα άρθρα  5 και 7 της 
απόφασης  1999/468/ ΕΚ. 
 Η προθεσμία  που προβλέπεται  στο άρθρο  5, παράγραφος  6, της απόφασης  1999/468/ ΕΚ 
ορίζεται  δίμηνη . 
5. Η Επιτροπή  ενημερώνει  σε τακτά  διαστήματα  την επιτροπή  για τη συνολική  πρόοδο  που 
σημειώθηκε  κατά  την εκτέλεση  του ειδικού  προγράμματος  και της παρέχει  εγκαίρως  
πληροφορίες  σχετικά  με όλες τις δράσεις  που προτείνονται  ή χρηματοδοτούνται  στο 
πλαίσιο  του παρόντος  προγράμματος  σύμφωνα  με τα οριζόμενα  στο Παράρτημα  ΙΙ. 
6. Η επιτροπή  πληρωμών  θεσπίζει  τον εσωτερικό  της κανονισμό . 
L 400/258 EL Επίσημη  Εφημερίδα  της Ευρωπαϊκής  Ένωσης  30.12.2006 
 Άρθρο  9 
Η Επιτροπή  μεριμνά  για την ανεξάρτητη  παρακολούθηση , αξιολόγηση  και επισκόπηση  που 
προβλέπονται  στο άρθρο  7 και στο Παράρτημα  Ι Τμήμα  ΙΙ («Ιδέες ») του προγράμματος -πλαισίου  
και οι οποίες  αφορούν  τις δραστηριότητες  που καλύπτει  το ειδικό  πρόγραμμα . 
Άρθρο  10 
 Η παρούσα  απόφαση  αρχίζει  να ισχύει  την τρίτη  ημέρα  από τη δημοσίευσή  της 
στην  Επίσημη  
Εφημερίδα  της Ευρωπαϊκής  Ένωσης . 
Η παρούσα  απόφαση  απευθύνεται  στα κράτη  μέλη . 
Βρυξέλλες , 19 Δεκεμβρίου  2006. 
 Για το Συμβούλιο  
 Ο Πρόεδρος  
 J. KORKEAOJA 
 
30.12.2006 EL Επίσημη  Εφημερίδα  της Ευρωπαϊκής  Ένωσης  L 400/259 
 ΠΑΡΑΡΤΗΜΑ  Ι 
ΕΠΙΣΤΗΜΟΝΙΚΟΙ  ΣΤΟΧΟΙ  ΚΑΙ ΓΕΝΙΚΕΣ  ΓΡΑΜΜΕΣ  ΤΩΝ  ΔΡΑΣΤΗΡΙΟΤΗΤΩΝ  
Η έρευνα  αιχμής  που διεξάγεται  με πρωτοβουλία  των ίδιων  των ερευνητών  στο πλαίσιο  
δραστηριοτήτων  που γενικώς  θεωρούνται  «βασική  έρευνα » αποτελεί  κινητήριο  μοχλό  πλούτου  και 
κοινωνικής  προόδου , δεδομένου  ότι διανοίγει  νέες προοπτικές  επιστημονικής  και τεχνολογικής  
εξέλιξης , και διαδραματίζει  καθοριστικό  ρόλο  για την παραγωγή  νέων  γνώσεων , ικανών  να 
οδηγήσουν  σε νέες εφαρμογές  και νέες αγορές . 
Παρά  τον σημαντικό  αριθμό  επιτευγμάτων  και τις υψηλές  επιδόσεις  που έχει να επιδείξει  σε 
μεγάλο  αριθμό  τομέων , η Ευρώπη  δεν αξιοποιεί  κατά  το βέλτιστο  δυνατό  τρόπο  το ερευνητικό  
δυναμικό  και τους ερευνητικούς  της πόρους , και χρειάζεται  να αποκτήσει  άμεσα  καλύτερη  
ικανότητα  παραγωγής  γνώσεων  και να μετουσιώσει  αυτές  τις γνώσεις  σε οικονομική  αξία και 
μεγέθυνση . 
Στόχοι  
Στόχος  του ειδικού  προγράμματος  «Ιδέες » είναι  να ενισχύσει  την αριστεία , το δυναμισμό  και τη 
δημιουργικότητα  της ευρωπαϊκής  έρευνας , καθιερώνοντας  έναν ευρωπαϊκής  κλίμακας  μηχανισμό  
ανταγωνιστικής  χρηματοδότησης  της έρευνας  αιχμής  που αναπτύσσουν  μεμονωμένες  ερευνητικές  
ομάδες , ώστε  να βελτιώσει  την ικανότητα  της Ευρώπης  να προσελκύει , αφενός , κορυφαίους  
ερευνητές  από ευρωπαϊκές  και τρίτες  χώρες  και, αφετέρου , επενδύσεις  στην  ευρωπαϊκή  έρευνα . 
H εν λόγω  χρηματοδότηση  νοείται  ως επιπρόσθετη  στην  κρατική  χρηματοδότηση  και όχι ως 
υποκατάστατό  της. Η δημοσιοποίηση  και η διάδοση  των αποτελεσμάτων  των ερευνών  αποτελεί  
σημαντική  πτυχή  του προγράμματος  αυτού . 
L 400/260 EL Επίσημη  Εφημερίδα  της Ευρωπαϊκής  Ένωσης  30.12.2006 
 Για την εφαρμογή  του παρόντος  ειδικού  προγράμματος , και δυνάμει  αυτού , η Επιτροπή  θα προβεί  
στη σύσταση  ενός ανεξάρτητου  Ευρωπαϊκού  Συμβουλίου  Έρευνας  (ΕΣΕ) το οποίο  θα απαρτίζεται  
από ένα επιστημονικό  συμβούλιο  και μια ευκίνητη  εκτελεστική  δομή  με κόστος  λογικό  σε σχέση  
με τα αποτελέσματα . Το ΕΣΕ θα λειτουργεί  σύμφωνα  με τις αρχές  της επιστημονικής  αριστείας , 
της αυτονομίας , της αποτελεσματικότητας , της διαφάνειας , και της λογοδοσίας , και θα υποστηρίζει  
έργα  έρευνας  αιχμής  που αναλαμβάνονται  με πρωτοβουλία  των ίδιων  των ερευνητών  και 
διεξάγονται  από μεμονωμένες  ομάδες , ανταγωνιζόμενες  μεταξύ  τους σε ευρωπαϊκό  επίπεδο , σε 
οποιοδήποτε  επιστημονικό  και τεχνολογικό  πεδίο  ή πεδία . 
Υποστηρίζοντας  δραστηριότητες  έρευνας  αιχμής  σε όλη την ΕΕ, το ειδικό  πρόγραμμα  επιδιώκει  να 
επιτρέψει  στην  Ευρώπη  να κατακτήσει  ηγετική  θέση  στον  χώρο  της έρευνας  και να ανοίξει  το 
δρόμο  σε νέα και συχνά  απρόσμενα  επιστημονικά  και τεχνολογικά  αποτελέσματα  και νέους  τομείς  
έρευνας . Επίσης  θα τονώσει  τη ροή ιδεών  και θα υποστηρίξει  την καλύτερη  αξιοποίηση  των 
ερευνητικών  πόρων  της Ευρώπης  και την τόνωση  της καινοτομίας  στο πλαίσιο  της πορείας  
εξέλιξης  σε μια δυναμική  κοινωνία  της γνώσης , με μακροπρόθεσμα  οφέλη  για την 
ανταγωνιστικότητα  των ευρωπαϊκών  οικονομιών  και την ευημερία  των ευρωπαϊκών  κοινωνιών . 
Εφαρμογή  του προγράμματος  
Για τους σκοπούς  της εφαρμογής  του παρόντος  ειδικού  προγράμματος , η Επιτροπή  αρχικά  θα 
προβεί  στην  ίδρυση  των δύο βασικών  συστατικών  οργάνων  του ΕΣΕ, δηλαδή  του ανεξάρτητου  
επιστημονικού  συμβουλίου  και της ειδικής  εκτελεστικής  δομής . 
30.12.2006 EL Επίσημη  Εφημερίδα  της Ευρωπαϊκής  Ένωσης  L 400/261 
 Οι διοικητικές  δαπάνες  και οι δαπάνες  προσωπικού  του Ευρωπαϊκού  Συμβουλίου  Έρευνας  που 
αφορούν  το επιστημονικό  συμβούλιο  και την ειδική  δομή  εκτέλεσης  θα συμβαδίζουν  με μια 
φειδωλή  και οικονομικά  αποδοτική  διαχείριση · οι διοικητικές  δαπάνες  θα περιοριστούν  στα 
απολύτως  αναγκαία , ενώ θα διασφαλίζονται  οι αναγκαίοι  πόροι  για υψηλής  ποιότητας  εκτέλεση , 
ώστε  να μεγιστοποιείται  η χρηματοδότηση  για την πρωτοποριακή  έρευνα .1 
Το επιστημονικό  συμβούλιο  
Βάσει  των οριζομένων  στο άρθρο  5, το επιστημονικό  συμβούλιο  θα έχει τα εξής καθήκοντα : 
1. Επιστημονική  στρατηγική  
• Θα διαμορφώνει  τη γενική  επιστημονική  στρατηγική  του προγράμματος , λαμβάνοντας  
υπόψη  τις επιστημονικές  προοπτικές  και τις επιστημονικές  ανάγκες  της Ευρώπης . 
• Σε μόνιμη  βάση , και σύμφωνα  με την επιστημονική  στρατηγική , θα επεξεργάζεται  και 
θα καταρτίζει  το πρόγραμμα  εργασίας  και τις αναγκαίες  αναθεωρήσεις , και στο πλαίσιο  
αυτό  θα καθορίζει  τις προσκλήσεις  υποβολής  προτάσεων , τα κριτήρια  αξιολόγησης  των 
προτάσεων  και, κατά  περίπτωση , συγκεκριμένα  θεματικά  αντικείμενα  έρευνας  ή 
συγκεκριμένες  ερευνητικές  ομάδες  - στόχους  (π.χ. νέες/νεοεμφανιζόμενες  ομάδες ). 
                                                 
1 Προκειμένου  να διευκολυνθεί  η εφαρμογή  του προγράμματος , για κάθε  συνεδρίαση  της 
επιτροπής  του προγράμματος  όπως  καθορίζεται  στην  ημερήσια  διάταξη , η Επιτροπή  θα 
επιστρέφει , σύμφωνα  με τις καθορισμένες  κατευθυντήριες  γραμμές  της, τα έξοδα  ενός 
αντιπροσώπου  ανά κράτος  μέλος , καθώς  και ενός εμπειρογνώμονα /συμβούλου  ανά κράτος  
μέλος  για τα θέματα  της ημερήσιας  διάταξης  για τα οποία  ένα κράτος  μέλος  ζητά ειδική  
εμπειρογνωμοσύνη . 
L 400/262 EL Επίσημη  Εφημερίδα  της Ευρωπαϊκής  Ένωσης  30.12.2006 
 2. Επιστημονική  διαχείριση , παρακολούθηση  και ποιοτικός  έλεγχος  της εφαρμογής  του 
προγράμματος  
• Κατά  περίπτωση , θα διατυπώνει  θέσεις  επί των επιστημονικών  πτυχών  της εφαρμογής  
και της διαχείρισης  των προσκλήσεων  υποβολής  προτάσεων , των κριτηρίων  
αξιολόγησης  και των διαδικασιών  εξέτασης  από ομότιμους  κριτές  
(συμπεριλαμβανομένων  των διαδικασιών  επιλογής  των εμπειρογνωμόνων  και των 
μεθόδων  εξέτασης  από ομοτίμους  και αξιολόγησης  των προτάσεων ) βάσει  των οποίων  
θα προσδιορίζονται  οι προς  χρηματοδότηση  προτάσεις  υπό την εποπτεία  του 
επιστημονικού  συμβουλίου , καθώς  και επί κάθε  άλλου  ζητήματος  το οποίο  επηρεάζει  
τα αποτελέσματα  και τον αντίκτυπο  του ειδικού  προγράμματος , και την ποιότητα  των 
ερευνητικών  εργασιών  που διεξάγονται  στο πλαίσιο  αυτού . 
• Θα παρακολουθεί  την ποιότητα  των διαδικασιών  και δραστηριοτήτων , θα αξιολογεί  την 
εφαρμογή  και τα αποτελέσματα  του προγράμματος , και θα διατυπώνει  συστάσεις  για 
διορθωτικά  ή πρόσθετα  μέτρα . 
3. Επικοινωνία  και διάδοση  
• Θα διασφαλίζει  την επικοινωνία  με την επιστημονική  κοινότητα  και τα άμεσα  
ενδιαφερόμενα  μέρη  σχετικά  με τις δραστηριότητες  και τα αποτελέσματα  του 
προγράμματος  και τις διαβουλεύσεις  του ΕΣΕ. 
• Θα υποβάλλει  τακτικά  εκθέσεις  στην  Επιτροπή  σχετικά  με τις δραστηριότητές  του. 
Το επιστημονικό  συμβούλιο  θα είναι , πλήρως  υπεύθυνο  για τις αποφάσεις  ως προς  τον επιλέξιμο  
για χρηματοδότηση  τύπο  έρευνας  και θα εγγυάται  την επιστημονική  ποιότητα  των 
δραστηριοτήτων . 
30.12.2006 EL Επίσημη  Εφημερίδα  της Ευρωπαϊκής  Ένωσης  L 400/263 
 Το επιστημονικό  συμβούλιο  μπορεί  να επιλέγει  ανεξάρτητα  έναν Γενικό  Γραμματέα , ο οποίος  θα 
ενεργεί  υπό την εξουσία  του. Μεταξύ  άλλων , ο Γενικός  Γραμματέας  επικουρεί  το επιστημονικό  
συμβούλιο  ώστε  να διασφαλίζει  την αποτελεσματική  του σύνδεση  με την ειδική  δομή  εκτέλεσης  
και με την Επιτροπή , καθώς  και την παρακολούθηση  της αποτελεσματικής  εφαρμογής  της 
στρατηγικής  και των θέσεών  του όπως  αυτές  εκφράζονται  από την ειδική  δομή  εκτέλεσης . 
Είναι  επίσης  δυνατό  να παρέχεται  διοικητική  βοήθεια  στον  Πρόεδρο  και στους  αντιπροέδρους  του 
επιστημονικού  συμβουλίου . 
Η ειδική  εκτελεστική  δομή  
Η ειδική  εκτελεστική  δομή  θα είναι  υπεύθυνη  για όλες τις πτυχές  της διοικητικής  εφαρμογής  και 
της εκτέλεσης  του προγράμματος , όπως  θα προβλέπεται  στο ετήσιο  πρόγραμμα  εργασίας . Θα είναι  
ιδίως  υπεύθυνη  για την εφαρμογή  των διαδικασιών  αξιολόγησης , εξέτασης  από ομότιμους  κριτές  
και επιλογής  κατά  τρόπο  σύμφωνο  με τις αρχές  που θα έχει καθορίσει  το επιστημονικό  συμβούλιο , 
καθώς  και για τη χρηματοοικονομική  και επιστημονική  διαχείριση  των επιχορηγήσεων . Η ειδική  
εκτελεστική  δομή  θα τηρεί  ενήμερο  το επιστημονικό  συμβούλιο  σχετικά  με τις δραστηριότητές  της. 
Η διαχείριση  του ΕΣΕ θα ανατεθεί  σε προσωπικό  που θα προσληφθεί  για το σκοπό  αυτό , ακόμη  και 
μεταξύ  των υπαλλήλων  των θεσμικών  οργάνων  της ΕΕ, και θα καλύπτει  μόνον  τις πραγματικές  
διοικητικές  ανάγκες  για να εξασφαλισθεί  η σταθερότητα  και συνέχεια  που είναι  αναγκαία  για 
αποτελεσματική  διοίκηση . 
L 400/264 EL Επίσημη  Εφημερίδα  της Ευρωπαϊκής  Ένωσης  30.12.2006 
 Ρόλος  της Επιτροπής  
Η Επιτροπή  ενεργεί  ως εγγυητής  της πλήρους  αυτοτέλειας  και ακεραιότητας  του Ευρωπαϊκού  
Συμβουλίου  Έρευνας . Μεριμνά  ώστε  το ΕΣΕ να ενεργεί  σύμφωνα  με τις αρχές  της επιστημονικής  
αριστείας , της αυτονομίας , της αποτελεσματικότητας  και της διαφάνειας , και να ακολουθεί  
επακριβώς  τη στρατηγική  και τη μεθοδολογία  εκτέλεσης  που ορίζει  το επιστημονικό  συμβούλιο . 
Ειδικότερα , η Επιτροπή : 
• Θα διασφαλίσει  τη σύσταση  ειδικής  εκτελεστικής  δομής  και την ανάθεση  καθηκόντων  και 
αρμοδιοτήτων  στην  εκτελεστική  αυτή  δομή . 
• Θα διορίζει  το Διευθυντή  και τα ανώτατα  στελέχη  της εκτελεστικής  δομής  λαμβάνοντας  υπόψη  
την άποψη  του επιστημονικού  συμβουλίου . 
• Θα εγκρίνει  το πρόγραμμα  εργασίας  και τις θέσεις  ως προς  τη μεθοδολογία  εφαρμογής  που 
εκδίδει  το επιστημονικό  συμβούλιο . 
• Θα διασφαλίζει  ότι η επιλογή  των προτάσεων  και η χρηματοδότηση  των έργων  
πραγματοποιούνται  αποκλειστικά  και μόνο  κατά  τη σειρά  κατάταξής  τους, όπως  αυτή  
καθορίζεται  κατόπιν  της εξέτασης  από ομότιμους  κριτές · οποιαδήποτε  αλλαγή  στη σειρά  
κατάταξης  που έχει καθοριστεί  κατόπιν  της εξέτασης  από ομότιμους  κριτές  πρέπει  να εγκρίνεται  
ρητώς  από το επιστημονικό  συμβούλιο . 
• Θα ενημερώνει  τακτικά  την επιτροπή  προγράμματος  σχετικά  με την εφαρμογή  του 
προγράμματος . 
• Θα συντάσσει , σε συνεργασία  με το επιστημονικό  συμβούλιο , ετήσια  έκθεση  σχετικά  με τη 
λειτουργία  και τις δραστηριότητες  του ΕΣΕ και την υλοποίηση  των στόχων  του ειδικού  
προγράμματος  και θα την υποβάλλει  στο Συμβούλιο  και το Ευρωπαϊκό  Κοινοβούλιο . 
30.12.2006 EL Επίσημη  Εφημερίδα  της Ευρωπαϊκής  Ένωσης  L 400/265 
 Δραστηριότητες  
Στο πλαίσιο  του παρόντος  προγράμματος  θα υποστηριχθεί  η έρευνα  αιχμής  παγκόσμιας  εμβέλειας . 
Ο όρος  «έρευνα  αιχμής » αποτυπώνει  μια νέα αντίληψη  και ερμηνεία  της βασικής  έρευνας . 
Υποδηλώνει , αφενός , ότι η βασική  έρευνα  στους  χώρους  της επιστήμης  και της τεχνολογίας  έχει 
κρίσιμη  σημασία  για την οικονομική  και κοινωνική  ευημερία  και, αφετέρου , ότι η έρευνα  στα όρια 
και πέραν  των ορίων  της σύγχρονης  γνώσης  αποτελεί  εγγενώς  επικίνδυνο  εγχείρημα , δεδομένου  ότι 
προχωρά  σε νέους  δρόμους  γεμάτους  προκλήσεις  που καταργούν  τα σύνορα  μεταξύ  επιστημονικών  
κλάδων . 
Το παρόν  ειδικό  πρόγραμμα  θα υποστηρίξει  μεμονωμένα  έργα  σε οποιοδήποτε  πεδίο  της βασικής  
επιστημονικής  και τεχνολογικής  έρευνας  εμπίπτει  στο πεδίο  εφαρμογής  του τρέχοντος  
προγράμματος  πλαισίου , συμπεριλαμβανομένων  της μηχανικής , των κοινωνικοοικονομικών  και 
των ανθρωπιστικών  επιστημών . Εάν ωστόσο  κριθεί  σκόπιμο , λαμβανομένων  υπόψη  των στόχων  
του προγράμματος  και των επιταγών  αποτελεσματικής  εφαρμογής  του, είναι  δυνατό  να 
καθορισθούν  συγκεκριμένα  ερευνητικά  αντικείμενα  ή συγκεκριμένες  ερευνητικές  ομάδες  – στόχοι  
(π.χ. νέα γενιά  ερευνητών  / νεοεμφανιζόμενες  ομάδες ). Θα δοθεί  ιδιαίτερη  προσοχή  σε νέα και 
ραγδαίως  αναπτυσσόμενα  πεδία  έρευνας  που σχηματίζονται  στα όρια της γνώσης  και στη διεπαφή  
μεταξύ  επιστημονικών  ή τεχνολογικών  τομέων  και κλάδων . 
Το πρόγραμμα  ακολουθεί  μια προσέγγιση  η οποία  έχει ως γνώμονα  τις ιδέες  και τις πρωτοβουλίες  
των ερευνητών . Αυτό  σημαίνει  ότι θα υποστηρίξει  έργα  έρευνας  επί ερευνητικών  αντικειμένων  της 
επιλογής  των ίδιων  των ερευνητών , τα οποία  εμπίπτουν  στο πεδίο  εφαρμογής  των προσκλήσεων  
υποβολής  προτάσεων . Οι προτάσεις  θα αξιολογούνται  με αποκλειστικό  κριτήριο  την υψηλή  
επιστημονική  τους ποιότητα  («αριστεία ») όπως  αυτή  θα κρίνεται  από ομοτίμους , ανεξαρτήτως  αν 
πρόκειται  για προτάσεις  που έχουν  υποβληθεί  από νέες ερευνητικές  ομάδες , ερευνητές  της νέας 
γενεάς  ή καθιερωμένες  στο χώρο  τους ομάδες . Κατά  την αξιολόγηση , θα δίνεται  ιδιαίτερη  προσοχή  
στις προτάσεις  έντονα  πρωτοποριακού  χαρακτήρα  και υψηλού  συνεπώς  επιστημονικού  κινδύνου . 
L 400/266 EL Επίσημη  Εφημερίδα  της Ευρωπαϊκής  Ένωσης  30.12.2006 
 Το πρόγραμμα  θα υποστηρίξει  έργα  εκτελούμενα  από μεμονωμένες  ομάδες  εθνικού  ή διεθνικού  
χαρακτήρα . Ως μεμονωμένη  ομάδα  θεωρείται  ομάδα  η οποία  απαρτίζεται  από έναν κύριο  ερευνητή  
και, αν χρειάζεται , από άλλα  άτομα , μέλη  της ομάδας  1. 
Επανεξέταση  
Θα διασφαλισθεί  η επανεξέταση  και αξιολόγηση  της εφαρμογής  και διαχείρισης  της 
δραστηριότητας  σε συνεχή  βάση , με σκοπό  την αξιολόγηση  των αποτελεσμάτων  της και την 
αναπροσαρμογή  και βελτίωση  των διαδικασιών , βάσει  της κτηθείσας  πείρας . Στο πλαίσιο  της 
ενδιάμεσης  αξιολόγησης  που αναφέρεται  στο άρθρο  7 παρ. 2 του προγράμματος -πλαισίου , θα 
διεξαχθεί  επίσης  ανεξάρτητη  επισκόπηση  των δομών  και μηχανισμών  του ΕΣΕ με βάση  τα 
κριτήρια  της επιστημονικής  αριστείας , της αυτονομίας , της αποτελεσματικότητας  και της 
διαφάνειας  και με πλήρη  συμμετοχή  του επιστημονικού  συμβουλίου . Η επανεξέταση  θα 
περιλαμβάνει  τη διαδικασία  και τα κριτήρια  επιλογής  των μελών  του επιστημονικού  συμβουλίου . Η 
επανεξέταση  θα έχει ως σαφές  αντικείμενο  τα πλεονεκτήματα  και τα μειονεκτήματα  μιας δομής  
βασισμένης  σε Εκτελεστικό  Οργανισμό  και μιας δομής  βασισμένης  στο άρθρο  171 της Συνθήκης . 
Βάσει  αυτής  της επανεξέτασης , οι εν λόγω  δομές  και μηχανισμοί  θα πρέπει  να τροποποιηθούν  
αναλόγως . Η Επιτροπή  θα διασφαλίζει  ότι όλες οι αναγκαίες  προπαρασκευαστικές  εργασίες , καθώς  
και ενδεχόμενες  νομοθετικές  προτάσεις  τις οποίες  κρίνει  απαραίτητες , διεκπεραιώνονται  και 
υποβάλλονται  στο Ευρωπαϊκό  Κοινοβούλιο  και το Συμβούλιο , όπως  ορίζει  η Συνθήκη , με σκοπό  
την κατά  το δυνατό  ταχύτερη  μετάβαση  στην  όποια  τροποποιημένη  δομή  κριθεί  αναγκαία . Για το 
σκοπό  αυτό  το πρόγραμμα -πλαίσιο  προσαρμόζεται  ή συμπληρώνεται  με συναπόφαση , σύμφωνα  με 
το άρθρο  166 παράγραφος  2 της Συνθήκης . Η αναφερόμενη  στο άρθρο  7 παράγραφος  2 έκθεση  
προόδου , η οποία  προηγείται  της ενδιάμεσης  αξιολόγησης , θα παράσχει  τα αρχικά  πορίσματα  για 
τη λειτουργία  του ΕΣΕ. 
                                                 
1 Σύμφωνα  με τους κανόνες  συμμετοχής , δεν αποκλείεται  η συμμετοχή  άνω της μίας νομικής  
οντότητας . 
30.12.2006 EL Επίσημη  Εφημερίδα  της Ευρωπαϊκής  Ένωσης  L 400/267 
 Δεοντολογικές  πτυχές  
Κατά  την υλοποίηση  του παρόντος  ειδικού  προγράμματος  και των ερευνητικών  δραστηριοτήτων  
που θα αναληφθούν  στο πλαίσιο  αυτού , πρέπει  να τηρούνται  οι θεμελιώδεις  αρχές  ηθικής  
δεοντολογίας . Μεταξύ  αυτών  περιλαμβάνονται  οι αρχές  που απορρέουν  από το Χάρτη  Θεμελιωδών  
Δικαιωμάτων  της ΕΕ, δηλαδή : η προστασία  της ανθρώπινης  αξιοπρέπειας  και της ανθρώπινης  
ζωής , η προστασία  των δεδομένων  προσωπικού  χαρακτήρα  και της ιδιωτικής  ζωής  καθώς  και η 
προστασία  των ζώων  και του περιβάλλοντος , σύμφωνα  με το κοινοτικό  δίκαιο  και τις σχετικές  
διεθνείς  συμβάσεις , κατευθυντήριες  γραμμές  και κώδικες  δεοντολογίας , όπως  η Διακήρυξη  του 
Ελσίνκι , η Σύμβαση  του Συμβουλίου  της Ευρώπης  για τα Ανθρώπινα  Δικαιώματα  και τη 
Βιοϊατρική  που υπεγράφη  στο Οβιέδο  στις 4 Απριλίου  1997 και τα πρόσθετα  πρωτόκολλα  αυτής , η 
Σύμβαση  των ΗΕ για τα Δικαιώματα  του Παιδιού , η Οικουμενική  Διακήρυξη  της UNESCO για το 
Ανθρώπινο  Γονιδίωμα  και τα Ανθρώπινα  Δικαιώματα , η Σύμβαση  των ΗΕ για τα Βιολογικά  και 
Τοξικά  Όπλα  (BTWC), η Διεθνής  Συνθήκη  σχετικά  με τους φυτογενετικούς  πόρους  για τη 
διατροφή  και τη γεωργία , και τα σχετικά  ψηφίσματα  της Παγκόσμιας  Οργάνωσης  Υγείας  (ΠΟΥ ). 
Θα λαμβάνονται  επίσης  υπόψη  οι γνώμες  της Ευρωπαϊκής  Ομάδας  Συμβούλων  για τη Δεοντολογία  
της Βιοτεχνολογίας  (1991-1997) και οι γνώμες  της Eυρωπαϊκής  Ομάδας  για τη Δεοντολογία  στις 
Επιστήμες  και Νέες  Τεχνολογίες  (από το 1998 και μετά ). 
Σύμφωνα  με την αρχή  της επικουρικότητας  και λαμβανομένης  υπόψη  της ποικιλομορφίας  των 
προσεγγίσεων  στην  Ευρώπη , οι συμμετέχοντες  σε ερευνητικά  έργα  πρέπει  να συμμορφώνονται  με 
τις νομοθετικές  και κανονιστικές  διατάξεις  και κανόνες  ηθικής  δεοντολογίας  που ισχύουν  στις 
χώρες  όπου  προβλέπεται  να διεξαχθούν  οι σχετικές  ερευνητικές  εργασίες . Σε κάθε  περίπτωση , 
εφαρμόζονται  οι εθνικές  διατάξεις  και δεν ενισχύεται  με κοινοτική  χρηματοδότηση  καμία  έρευνα  η 
οποία  πρόκειται  να διεξαχθεί  σε συγκεκριμένο  κράτος  μέλος  ή άλλη  χώρα , εφόσον  αυτή  
απαγορεύεται  στο εν λόγω  κράτος  μέλος  ή χώρα . 
L 400/268 EL Επίσημη  Εφημερίδα  της Ευρωπαϊκής  Ένωσης  30.12.2006 
 Όταν  είναι  απαραίτητο , οι επικεφαλής  ερευνητικών  έργων  θα πρέπει  να ζητούν  την έγκριση  των 
αρμόδιων  εθνικών  ή τοπικών  επιτροπών  ηθικής  δεοντολογίας  πριν από την έναρξη  των 
δραστηριοτήτων  ΕΤΑ . Η Επιτροπή  θα προβαίνει  επίσης  συστηματικά  σε επανεξέταση  των 
προτάσεων  με βάση  δεοντολογικά  κριτήρια  προκειμένου  για ευαίσθητα  ζητήματα  ή για ζητήματα  
των οποίων  οι δεοντολογικές  πτυχές  δεν έχουν  εξεταστεί  επαρκώς . Σε ειδικές  περιπτώσεις , μπορεί  
να διενεργηθεί  δεοντολογικός  έλεγχος  κατά  τη διάρκεια  εκτέλεσης  ενός έργου . 
Δεν θα χορηγείται  χρηματοδότηση  για ερευνητικές  δραστηριότητες  που είναι  απαγορευμένες  σε 
όλα τα κράτη  μέλη . 
Το πρωτόκολλο  σχετικά  με την προστασία  και ορθή  μεταχείριση  των ζώων  που έχει προσαρτηθεί  
στη συνθήκη  προβλέπει  ότι η Κοινότητα  συνεκτιμά  πλήρως  τις απαιτήσεις  τις σχετικές  με την ορθή  
μεταχείριση  των ζώων  κατά  το σχεδιασμό  και την εφαρμογή  των κοινοτικών  πολιτικών , της 
έρευνας  συμπεριλαμβανομένης . Σύμφωνα  με την οδηγία  86/609/ΕΟΚ  του Συμβουλίου  για την 
προστασία  των ζώων  που χρησιμοποιούνται  για πειραματικούς  και άλλους  επιστημονικούς  
σκοπούς , σε όλα τα πειράματα  θα πρέπει  να λαμβάνεται  μέριμνα  ώστε  τα ζώα να μην 
υποβάλλονται  σε περιττές  ταλαιπωρίες  και να μην υποφέρουν · να χρησιμοποιείται  ο ελάχιστος  
δυνατός  αριθμός  ζώων1· να χρησιμοποιούνται  ζώα με το χαμηλότερο  βαθμό  νευροφυσιολογικής  
ευαισθησίας · και να τους προξενείται  ο ελάχιστος  δυνατός  πόνος , ταλαιπωρία , αγωνία  και βλάβες  
διαρκείας . Η τροποποίηση  της γενετικής  κληρονομιάς  ζώων  και η κλωνοποίηση  ζώων  μπορεί  να 
γίνει αποδεκτή  μόνον  εφόσον  οι σκοποί  αιτιολογούνται  από δεοντολογικής  πλευράς , και υπό 
συνθήκες  τέτοιες  ώστε  να εξασφαλίζεται  η ορθή  μεταχείριση  των ζώων  και να τηρούνται  οι αρχές  
της βιοποικιλότητας . 
Κατά  την υλοποίηση  του προγράμματος , η Επιτροπή  θα παρακολουθεί  σε τακτική  βάση  την 
επιστημονική  πρόοδο  καθώς  και τις εθνικές  και διεθνείς  διατάξεις  έτσι ώστε  να συνεκτιμά  τις 
εξελίξεις . 
                                                 
1 ΕΕ L 358, 18.12.1986, σ. 1. Οδηγία  όπως  τροποποιήθηκε  με την οδηγία  2003/65/ ΕΚ του 
Ευρωπαϊκού  Κοινοβουλίου  και του Συμβουλίου  (ΕΕ L 230, 16.9.2003, σ. 32). 
30.12.2006 EL Επίσημη  Εφημερίδα  της Ευρωπαϊκής  Ένωσης  L 400/269 
  
L 400/270 EL Επίσημη  Εφημερίδα  της Ευρωπαϊκής  Ένωσης  30.12.2006 
 ΠΑΡΑΡΤΗΜΑ  ΙΙ 
Πληροφορίες  που θα παρέχει  η Επιτροπή  σύμφωνα  με το άρθρο  8 παράγραφος  6 
1. Πληροφορίες  για δράσεις , οι οποίες  επιτρέπουν  την παρακολούθηση  κάθε  πρότασης  
καθ’ όλη τη διάρκεια  ζωής  της και οι οποίες  καλύπτουν  ιδίως : 
– τις υποβληθείσες  προτάσεις , 
– τα αποτελέσματα  της αξιολόγησης  κάθε  πρότασης , 
– τις συμφωνίες  επιχορήγησης , 
– τις ολοκληρωθείσες  δράσεις . 
2. Πληροφορίες  για την έκβαση  κάθε  πρόσκλησης  υποβολής  προτάσεων  και την υλοποίηση  
των δράσεων , οι οποίες  καλύπτουν  ιδίως : 
– τα αποτελέσματα  κάθε  πρόσκλησης  υποβολής  προτάσεων , 
– τη σύναψη  συμφωνιών  επιχορήγησης , 
– την υλοποίηση  των δράσεων , με στοιχεία  για τις πληρωμές  και τα αποτελέσματα  των 
δράσεων . 
3. Πληροφορίες  για την υλοποίηση  του προγράμματος , συμπεριλαμβανομένων  των σχετικών  
πληροφοριών  σε επίπεδο  προγράμματος -πλαισίου  και ειδικού  προγράμματος . 
Οι πληροφορίες  αυτές  (ιδίως  δε εκείνες  που αφορούν  τις προτάσεις , την αξιολόγησή  τους και τις 
συμφωνίες  επιχορηγήσεων ) θα πρέπει  να παρέχονται  βάσει  ενιαίου  διαρθρωμένου  μορφοτύπου , του 
οποίου  είναι  δυνατή  η ηλεκτρονική  ανάγνωση  και επεξεργασία  από σύστημα  πληροφοριών  και 
εκθέσεων  που επιτρέπει  την απευθείας  ανάλυση  των δεδομένων .